বুধবার, ০১ এপ্রিল, ২০২০ (১০:৪৩)
প্রাণঘাতী নভেল করোনাভাইরাস ডিসেম্বরের শেষে চীনের হুবেই থেকে ছড়িয়ে পড়ার পর গত তিন মাসে বিশ্বের ৪২ হাজারেরও বেশি মানুষের প্রাণ কেড়েছে। এ ভাইরাসে আক্রান্ত হয়েছেন সাড়ে আট লাখের বেশি মানুষ।
জন হপকিন্স বিশ্ববিদ্যালয়ের সর্বশেষ তথ্য অনুয়ায়ী, বুধবার সকাল পর্যন্ত ভাইরাসটি ১৮০ টি দেশ ও অঞ্চলে ছড়িয়ে পড়েছে। এখন পর্যন্ত মৃত্যু হয়েছে ৪২ হাজার ১৫১ জনের এবং আক্রান্ত হয়েছেন ৮ লাখ ৫৮ হাজার ৭৮৫ জন।
এই ভাইরাসে তৃতীয় সর্বোচ্চ মানুষ মারা গেছে ফ্রান্সে ৩ হাজার ৫২৩ জন। চতুর্থ সর্বোচ্চ চীনে ৩ হাজার ১৮৭ জন এবং পঞ্চম সর্বোচ্চ মারা গেছে ইরানে ২ হাজার ৮৯৮ জন।
দক্ষিণ এশিয়ায় পাকিস্তানে মৃত্যু হয়েছে ২৬ জনের এবং ভারতে ৩৫ জন মারা গেছেন। মঙ্গলবার পর্যন্ত বাংলাদেশে মোট করোনা আক্রান্তের সংখ্যা ৫১ এবং মারা গেছেন ৫ জন। আক্রান্ত ব্যক্তিদের মধ্যে সুস্থ হয়ে বাড়ি ফিরেছেন ২৫ জন।